paragraph_text: Emperor je norveški black metal-sastav osnovan 1991. godine u Notoddenu. Smatra se jednim od najutjecajnijih sastava norveške black metal scene. Razišao se 2001., a ponovno se okupio 2005. radi nastupa na nekoliko festivala i kratke turneje u Sjedinjenim Državama. Ponovno ujedinjenje sastava trajalo je od 2013. do 2014. godine. Do još jednog okupljanja došlo je krajem 2016. radi obilježavanja dvadesete godišnjice objave albuma Anthems to the Welkin at Dusk. Skupinu su osnovali Ihsahn (Vegard Sverre Tveitan) i Samoth (Tomas Thormodsæter Haugen). Prodala je više od pola milijuna albuma širom svijeta.